

**REPUBLIKA HRVATSKA**

**BRODSKO- POSAVSKA ŽUPANIJA**

**OPĆINA SIKIREVCI**

**OPĆINSKO VIJEĆE**

KLASA: 021-05/19-01/10

URBROJ: 2178/26-02-19-2

Sikirevci, 04.02.2019.

**ZAPISNIK**

**14. sjednica Općinskog vijeća Općine Sikirevci**

Sastanak je održan dana 04. veljače 2019.god., u prostorijama Općine Sikirevci, Ljudevita Gaja br. 4/a, Sikirevci, u prostoriji općinska vijećnica, sa početkom u 19:00 sati.

**Na sastanku nazočni**: Članovi Općinskog vijeća: Josip Matić – predsjednik Općinskog vijeća, članovi: Cecilija Jakić, Petar Nakić, Krunoslav Nikolić – predsjednik mandatne komisije, Ivan Lovrić, Marija Galović, Dajana Dorić, Tomislav Zovko, Josip Lučić, Tomislav Nikolić – predsjednik Mjesnog odbora Sikirevci, Marija Stažić – komunalni redar

**Opravdano odsutni:** Ivan Benaković, Zoran Jelinić – predsjednik Mjesnog odbora Jaruge

**Neopravdano odsutni:** Mato Jarić

**Zapisničar:** Gordana Lešić

Predsjednik Općinskog vijeća otvara 14. sjednicu Općinskog vijeća u 18:00 sati.

**DNEVNI RED**

**Predsjednik:** Otvaram 14. sjednicu Općinskog vijeća.

**Predsjednik**: Za ovu sjednicu predložen je slijedeći dnevni red:

1. Prijedlog Odluke o komunalnoj naknadi

2. Prijedlog Odluke o komunalnom doprinosu

3. Pitanja, prijedlozi, razno

**Predsjednik**: Ima li netko za primjedbu ili prijedlog za izmjenu u dnevnom redu? Budući da nema, dajem na usvajanje ovakav predloženi dnevni red.

**Predsjednik**: Tako je ZA? Javnim glasovanjem, dizanjem ruku vijećnika, konstatiram jednoglasno.

**Predsjednik**: Prije prelaska na prvu točku dnevnog reda, ima li primjedbi na Zapisnike sa prošle 13. Sjednice Općinskog vijeća?

**Predsjednik**: Budući da nema, dizanjem ruku molim vas da verificiramo Zapisnik.

**Predsjednik**: Javnim glasovanjem, dizanjem ruku vijećnika, konstatiram jednoglasno. Možemo prijeći na prvu točku dnevnog reda.

**1. Prijedlog Odluke o komunalnoj naknadi Općine Sikirevci**

**Načelnik**: Sjednica je morala biti izvanredna, dan kasnije su poslani materijali, jer je danas zadnji dan da se Odluke usvoje. Detalje vezane uz ovu točku će objasniti komunalni redar.

**Marija Stažić:** Vrijednost boda je ostala ista 0,18 kn mjesečno. To smo utvrdili još na prošloj sjednici. Sada bi trebalo definirati odnosno potvrditi koeficijent namjene. Do sada je za stambeni prostor koeficijent namjene bio 1,00 kn, po zakonu i dalje ostaje isti, također isti iznos ostaje i za garažni prostor. Poslovni prostor, proizvodne djelatnosti stavljeno je 2,00 kn, međutim njegov iznos se može odrediti od 1,00 – 5,00. Poslovni prostor za ostale djelatnosti može biti od 1,00 – 10,00, neizgrađeno građevinsko zemljište koje po staroj Odluci iznosi 0,05 te građevinsko zemljište 0,20. U našem programu, mještani općine se zadužuje samo za stambeni dio. O tome je već raspravljano i dalje ostaje naplata i obračunavanje za samo stambeni dio i poslovni prostor.

**Dajana Dorić:** Mora li po zakonu sve ostalo biti uvedeno u program?

**Marija Stažić:** Po zakonu trebalo bi sve biti uvedeno.

**Načelnik:** Hoćemo li uvoditi onda ostalo plaćanje ili da ostane kako je i do sada?

**Ivan Lovrić:** Ako donosimo Zakon, po njemu onda moramo i postupati.

**Dajana Dorić**: Prema tome morali bi donijeti novi program.

**Marija Stažić:** Novi program je predlagan na prethodnim sjednicama, međutim nije bio podržan od strane vijećnika.

**Načelnik:** Ukoliko planiramo svima uvesti obvezu plaćanja za sve, cijeli teren bi se trebao premjeriti. Iz toga razloga je i predlagan novi program da se konačno uvede reda u svemu tome. Trenutno je to sve jako teško uskladiti.

**Predsjednik**: Ukoliko ne moramo mijenjati, neka ostane kako je bilo i do sada.

**Ivan Lovrić:** Treba voditi računa da se što više izvrši naplata.

**Marija Stažić:** Na kraju 2018. godine, komunalna naknada je plaćena 75%, a grobna 80%

**Ivan Lovrić:** Nas ne zanima postotak, nas zanimaju obračunate kvadrature po pojedincu.

**Predsjednik:** Pa nismo policija da ćemo voditi evidenciju o mještanima koji plaćaju odnosno ne plaćaju naknade. Onima koji ne plaćaju neka se šalju opomene i neka dug ide na ovrhu.

**Ivan Lovrić:** Traženo je izvješće.

**Predsjednik**: Po zakonu o zaštiti podataka mi ni slučajno ne smijemo tražiti imena dužnika.

**Ivan Lovrić**: Nije stvar u tome, nego se može dogoditi da netko ne plaća svoju obvezu komunalne odnosno grobne naknadu, a javi se općini za socijalnu pomoć, koja mu se odobri.

**Tomislav Zovko:** Ako smo oslobodili obvezu plaćanja na ne izgrađeno građevinsko, poljoprivredno zemljište, barem neka stambeno bude realno. Nema se tko što buniti, ako plaća realan iznos stambenog prostora. Treba se naći način da se realno stanje kvadrature utvrdi.

**Marija Stažić:** Pravo i ovlasti nemam da ulazim u tuđe dvorište i mjerim kvadraturu.

**Josip Lučić:** Kako si kao komunalni redar za popis čipiranih pasa mogla ući?

**Marija Stažić:** To je nešto drugo, a u to zakonu stoji to pravo. U ovome takve ovlasti nema. Planiram idući tjedan krenuti slati nove uplatnice s time i opomene. Što se tiče površine, slati ću obavijesti kojom se obavezuju mještani da su svaku promjenu na stambenom dijelu dužni prijaviti.

**Predsjednik**: Ukoliko nema potrebe za daljnjom raspravom, predlažem da usvojimo Odluku o komunalnoj naknadi u tekstu kako je i predložena.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.



**REPUBLIKA HRVATSKA**

**BRODSKO-POSAVSKA ŽUPANIJA**

Na temelju članka 95. Zakona o komunalnom gospodarstvu (NN br. 68/18), članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), te članka 30. Statuta Općine („Službeni vjesnik Brodsko-posavske županije“ br. 01/18) Općinsko vijeće Općine Sikirevci na 14 .sjednici održanoj dana 04.02.2019. godine donijelo je

**ODLUKU**

**O KOMUNALNOJ NAKNADI**

**I.**

**OPĆE ODREDBE**

**Članak 1.**

(1)Ovom odlukom utvrđuju se:

* naselja u općini Sikirevci u kojima se naplaćuje komunalna naknada,
* područja zona
* koeficijenti zona (Kz) za pojedine zone,
* koeficijent namjene (Kn) za poslovni prostor i građevno zemljište koje služi u svrhu obavljanja poslovne djelatnosti,
* rokovi plaćanja komunalne naknade,
* nekretnine koje se u potpunosti ili djelomično oslobađaju od plaćanja komunalne naknade,
* opći uvjeti i razlozi zbog kojih se u pojedinim slučajevima može odobriti potpuno ili djelomično oslobađanje od plaćanja komunalne naknade,
* izvori sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalne naknade.

**Članak 2.**

(1)Komunalna naknada je novčano javno davanje koje se plaća za održavanje komunalne infrastrukture.

(2)Komunalna naknada je prihod proračuna jedinice lokalne samouprave koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

**II.**

**OBVEZNICI PLAĆANJA KOMUNALNE NAKNADE**

**Članak 3.**

(1)Komunalnu naknadu plaćaju vlasnici, odnosno korisnici:

* stambenog prostora,
* prostora za obavljanje poslovnih djelatnosti
* garažnog prostora,
* građevinskog zemljišta koje služi u svrhu obavljanja poslovne djelatnosti.

(2)Komunalnu naknadu plaća vlasnik odnosno korisnik nekretnine iz stavka 1. ovoga članka.

(3)Korisnik nekretnine iz stavka 1. ovoga članka plaća komunalnu naknadu:

1. ako je na njega obveza plaćanja te naknade prenesena pisanim ugovorom,

2. ako nekretninu koristi bez pravne osnove ili,

3. ako se ne može utvrditi vlasnik.

(4)Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom.

**Članak 4.**

(1)Komunalna naknada plaća se za nekretnine iz članka 3. ove Odluke koje se nalaze unutar građevinskog područja naselja,kao i za stambeni i poslovni prostor izvan građevinskog područja naselja na kojem se najmanje obavljaju komunalne djelatnosti iz članka 2. točke 2., 3., i 5. ove odluke, a koje su opremljene najmanje pristupnom cestom i objektima za opskrbu električnom energijom, te čine sastavni dio infrastrukture Općine Sikirevci.

(2)Građevnim zemljištem u smislu ove Odluke smatra se zemljište koje se nalazi unutar granica građevinskoga područja naselja, a na kojemu se, u skladu s prostornim planom, mogu graditi građevine za stambene, poslovne, športske ili druge namjene.

(3)Neizgrađenim građevinskim zemljištem u smislu ove Odluke smatra se zemljište iz stavka 2. ovog članka na kojemu nije izgrađena nikakva građevina ili na kojemu postoji privremena građevina za čiju izgradnju nije potrebno odobrenje za gradnju. Neizgrađenim građevnim zemljištem smatra se i zemljište na kojemu se nalaze ostaci nekadašnje građevine.

**Članak 5.**

(1)Obveznik plaćanja komunalne naknade iz članka 3. ove odluke (fizička ili pravna osoba) dužan je u roku od 15 dana od dana nastanka obveze ili promjene osobe obveznika, istu prijaviti Jedinstvenom upravnom odjelu Općine Sikirevci.

(2)U Jedinstvenom upravnom odjelu ustrojava se evidencija obveznika komunalne naknade. Podaci iz prijave obveznika komunalne naknade mogu se provjeriti i nadopunjavati uvidom u zemljišne knjige i uviđajem na terenu.

(3)Obveznik komunalne naknade koji nije izvršio prijavu dužan je komunalnom redaru omogućiti pristup nekretninama radi utvrđivanja podataka za donošenje rješenja o obvezi plaćanja komunalne naknade.

**Članak 6.**

(1)Visina komunalne naknade utvrđuje se rješenjem.

(2)Rješenje o komunalnoj naknadi može se donijeti na neodređeno vrijeme.

(3)Rješenje se mijenja po zahtjevu stranke ili po službenoj dužnosti, ako se izmijeni obveznik ili se na osnovi odluke Općinskog vijeća mijenja visina komunalne naknade u odnosu na prethodnu godinu, a najkasnije do 31. ožujka tekuće godine.

(4)Rješenjem o komunalnoj naknadi utvrđuje se:

- iznos komunalne naknade po četvornome metru (m2) nekretnine,

- obračunska površina nekretnine,

- godišnji iznos komunalne naknade,

- mjesečni iznos komunalne naknade, odnosno iznos obroka komunalne naknade ako se ista ne plaća u mjesečnim anuitetima,

- rok za plaćanje komunalne naknade.

(5)Protiv rješenja iz stavka 1. ovog članka može se izjaviti žalba u roku od 30 dana od dana primitka rješenja, upravnom tijelu Brodsko-posavske županije nadležnom za poslove komunalnog gospodarstva.

(6)Obveza plaćanja komunalne naknade nastaje:

1. danom izvršnosti uporabne dozvole odnosno danom početka korištenja nekretnine koja se koristi bez uporabne dozvole

2. danom sklapanja ugovora kojim se stječe vlasništvo ili pravo korištenja nekretnine

3. danom pravomoćnosti odluke tijela javne vlasti kojim se stječe vlasništvo nekretnine

4. danom početka korištenja nekretnine koja se koristi bez pravne osnove.

**Članak 7.**

(1)Komunalna naknada za fizičke osobe plaća se u tri jednaka obroka (3 obračunska razdoblja po 4 mjeseca)s rokom dospijeća plaćanja do 30.travnja za prvo obračunsko razdoblje, 31.kolovoza za drugo, odnosno 31. prosinca tekuće godine za treće obračunsko razdoblje.

(2)Komunalna naknada za pravne osobe plaća se u dvanaest mjesečnih obroka s rokom dospijeća do zadnjeg dana u mjesecu za tekući mjesec.

(3)Rješenje o komunalnoj naknadi donosi, a izvršno rješenje izvršava Jedinstveni upravni odjel Općine Sikirevci, u skraćenom upravnom postupku. Izvršno rješenje izvršava se u postupku i na način određen propisima o prisilnoj naplati poreza na dohodak, odnosno poreza na dobit.

(4)Glede utvrđivanja, naplate, žalbenog postupka i zastare primjenjuju se odredbe Općeg poreznog zakona. Obveznik komunalne naknade snosi i troškove prisilne naplate.

**Članak 8.**

(1)Komunalna naknada ne plaća se za:

* zgrade i zemljišta u vlasništvu Općine Sikirevci, odnosno za djelatnosti koje se pretežnim dijelom financiraju iz Općinskog proračuna (arhivi, muzeji, nekretnine udruga, mjesna groblja, deponije otpada, prostori za obavljanje sportskih djelatnosti, društveni domovi i dobrovoljna vatrogasna društva),
* gospodarske zgrade koje služe kao spremišta poljoprivrednih proizvoda i alata,
* staje, svinjce, peradarnike, i druge životinjske nastambe,
* objekte za koje Općinski načelnik utvrdi da su od posebne važnosti za Općinu Sikirevci,
* objekte predškolskog i školskog obrazovanja s pripadajućim građevinskim zemljištem,
* objekte zdravstvene i socijalne zaštite s pripadajućim građevinskim zemljištem,
* objekte koje služe vjerskim zajednicama za obavljanje njihove vjerske i obrazovne djelatnosti, s pripadajućim građevinskim zemljištem,
* objekte (stanove) predstavnika vjerskih zajednica koji se njima privremeno koriste.

**Članak 9.**

(1)Na zahtjev vlasnika, odnosno korisnika nekretnine, potpuno ili djelomično, na određeno ili neodređeno vrijeme, osloboditi će se plaćanja komunalne naknade:

* osoba odnosno obitelj korisnik stalne novčane pomoći Centra za socijalnu skrb,
* osoba ili obitelj kojoj je na nekretnini uslijed elementarne nepogode ili druge nezgode uzrokovane višom silom nastala šteta koja višestruko premašuje iznos komunalne naknade,
* Pravne ili fizičke osobe koje u protekloj godini zaposle najmanje pet radnika na neodređeno vrijeme s područja općine Sikirevci.
* Općinski načelnik može posebnom odlukom odobriti potpuno ili djelomično oslobađanje od plaćanja komunalne naknade vlasnika, odnosno korisnika nekretnine, ako ocijeni da je isti u nemogućnosti platiti komunalnu naknadu iz razloga koji nisu navedeni točkom 1., 2., i 3. ovog članka, a o tome je dužan izvijestiti Općinsko vijeće najkasnije do 31. ožujka tekuće godine za prethodnu godinu.

(2)Općinsko vijeće može posebnom odlukom utvrditi ostale kriterije i načine za oslobađanje plaćanja komunalne naknade.

**Članak 10.**

(1)Za slučajeve potpunog ili djelomičnog oslobađanja od plaćanja komunalne naknade iz članka 8. i 9. ove Odluke, sredstva će se namiriti iz proračuna Općine Sikirevci.

**Članak 11.**

(1)Rješenje o privremenom, potpunom ili djelomičnom oslobađanju od plaćanja komunalne naknade iz članka 9. stavka 1. donosi Jedinstveni upravni odjel Općine Sikirevci na temelju pozitivnog mišljenja Općinskog načelnika.

(2)Plaćanja komunalne naknade iz članka 9. ove Odluke, mogu se osloboditi samo obveznici koji podnesu pisani zahtjev, uz koji su dužni priložiti sve potrebne dokaze o ispunjavanju uvjeta za oslobađanje.

(3)Dokazom u smislu prethodnog stavka smatra se; rješenje Centra za socijalnu skrb, te drugi dokazi prema zahtjevu Jedinstvenog upravnog odjela Općine Sikirevci.

**Članak 12.**

(1)Za poslovni prostor i građevinsko zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene se umanjuje za 50%, ali ne može biti manji od koeficijenta namjene za stambeni prostor, odnosno neizgrađeno građevinsko zemljište.

**III.**

**NASELJA I ZONA U KOJOJ SE UTVRÐUJE OBVEZA**

**PLAĆANJA KOMUNALNE NAKNADE**

**Članak 13.**

(1)Na području općine Sikirevci utvrđuje se 1 (jedna) zona za obračun i naplatu komunalne naknade

|  |  |
| --- | --- |
| **ZONA** | **PODRUČJE / NASELJA** |
| **I** | Područje općine Sikirevci; naselje Sikirevci, naselje Jaruge |

**IV.**

**MJERILA ZA UTVRÐIVANJE VISINE KOMUNALNE NAKNADE I NAČIN OBRAČUNA**

**Članak 14.**

(1)Visina komunalne naknade određuje se ovisno o:

- lokaciji nekretnine, odnosno zoni u kojoj se nalazi nekretnina iz članka 15. ove Odluke i vrsti

nekretnine.

(2)Komunalna naknada obračunava se po četvornom metru (m²) površine i to za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (Narodne novine br. 40/97), a za građevno zemljište po jedinici stvarne površine.

(3)Iznos godišnjeg iznosa komunalne naknade utvrđuje se množenjem površine, koeficijenta zone (KZ), koeficijenta namjene (KN) i vrijednosti boda komunalne naknade (B).

(4)Formula za izračun godišnjeg iznosa komunalne naknade je =m2 x KZ x KN x B

**Članak 15.**

(1)Vrijednost boda (B) određuje posebnom odlukom Općinsko vijeće Općine Sikirevci do kraja studenog tekuće godine, a primjenjuje se od 1. siječnja iduće godine.

(2)Vrijednost boda iz stavka 1. ovog članka jednaka je godišnjoj visini komunalne naknade početvornome metru (m2) korisne površine stambenog prostora u prvoj zoni iz članka 16. ove Odluke.

(3)Ako Općinsko vijeće Općine Sikirevci ne odredi vrijednost boda iz stavka 1. ovog članka najkasnije do kraja studenog tekuće godine, za obračun komunalne naknade u sljedećoj kalendarskoj godini vrijednost boda ostaje nepromijenjena.

**Članak 16.**

(1 )Koeficijenti zona (Kz) su

* za I. zonu koeficijent je 1,00

**Članak 17.**

(1)Koeficijenti namjene (Kn) ovisno o vrsti nekretnine su:

* za stambeni prostor i prostor koji koriste neprofitne organizacije; 1,00
* za garažni prostor; 1,00
* za neizgrađeno građevinsko zemljište; 0,05
* za građevinsko zemljište koje služi u svrhu obavljanja poslovne djelatnosti 0,20
* za poslovni prostor koji služi za proizvodne djelatnosti 2,00
* za poslovni prostor koji služi za ostale djelatnosti 3,00
* za poslovni prostor koji služi u svrhu obavljanja poslovne djelatnosti u slučaju kad se poslovna djelatnost ne obavlja više od 6 mjeseci u kalendarskoj godini; 1,00
* za građevinsko zemljište koje služi u svrhu obavljanja poslovne djelatnosti u slučaju kad se poslovna djelatnost ne obavlja više od 6 mjeseci u kalendarskoj godini; 0,05

**V.**

**KAZNENE ODREDBE**

**Članak 18.**

(1)Fizička ili pravna osoba koja ne prijavi nastanak obveze ili promjenu osobe obveznika, sukladno članku 5. stavak 1. ove Odluke, kaznit će se novčanom kaznom u iznosu godišnje komunalne naknade.

(2)Zahtjev za pokretanje prekršajnog postupka za prekršaj iz stavka 1. ovog članka pokreće Jedinstveni upravni odjel Općine Sikirevci.

(3)Novčane kazne naplaćene prema ovoj Odluci prihod su Proračuna Općine Sikirevci.

**VI.**

**ZAVRŠNE ODREDBE**

**Članak 19.**

(1)Danom stupanja na snagu ove Odluke prestaje važiti Odluka o komunalnoj naknadi na području Općine Sikirevci (“Službeni vjesnik Brodsko-posavske županije” br. 16/04 ).

**Članak 20.**

(1)Ova Odluka stupa na snagu prvog dana od dana objave u “Službenom vjesniku Brodsko-posavske županije”.

OPĆINSKO VIJEĆE

OPĆINE SIKIREVCI

KLASA: 021-05/19-02/2

URBROJ:2178/26-02-19-1

Sikirevci, 4. veljače 2019.g.

Predsjednik Općinskog vijeća

**Josip Matić**

**Predsjednik**: Možemo prijeći na slijedeću točku dnevnog reda.

**2. Prijedlog Odluke o komunalnom doprinosu**

**Predsjednik**: Obje Odluke se tiču komunalnog reda.

**Marija Stažić:** Po starim odlukama iz 2011. i 2013. postojale su tri zone plaćanja. Po zadnjoj odluci određena je samo jedna zona. Jedino što bi trebalo definirati, hoće li iznos komunalnog doprinosa za novoizgrađene i nezakonito izgrađene građevine ostati isti ili će se za svako odrediti drugačiji iznos?

**Ivan Lovrić**: Koliko je iznos bio prije?

**Marija Stažić**: Ovisno o zonama, prva zona je iznosila 10 kn, druga 8 kn, treća 5 kn. Sada je taj iznos 1 kn.

**Ivan Lovrić**: Dok se sve ne legalizira neka ostane iznos od 1 kn.

**Predsjednik**: Znači i za novu građevinu i za nezakonitu da ostane iznos od 1 kn?

**Tomislav Zovko:** Što se tiče legalizacije, ona neka ostane 1 kn, a za nove građevine treba se vratiti na stari iznos.

**Cecilija Jakić**: Po tome ispada da kažnjavamo one koji su legalno sve napravili.

**Tomislav Zovko**: Ne slažem se s tim, jer sam i ja kažnjen, platio sam u iznosu od 10 kn, za razliku od onih koji su platili po novom iznosu.

**Cecilija Jakić**: Ne gradi se toliko kuća godišnje da bi Općina od toga mogla profitirati.

**Ivan Lovrić**: Ja sam za to da iznosi ostanu isti i jednaki.

**Predsjednik**: Po tome prijedlogu znači li to da za sve nove građevine, bile to stambene, poljoprivredne i sl. ostane isti iznos od 1 kn?

**Ivan Lovrić**: Tako je.

**Predsjednik**: Slažemo li se da po čl. 7 iznos od 1 kn ostane isti za sve?

**Načelnik**: Osobno i ja smatram da taj iznos ostane jednak za sve.

**Dajana Dorić**: Slažem se.

**Načelnik**: Budući da smo uveli mjeru za poticanje nove gradnje, mislim da nema smisla podizati cijenu komunalnog doprinosa. Trenutno nam to povećanje iznosa i neće biti od nekakve koristi, a kada dođe potreba, onda će se gledati da se taj iznos malo poveća.

**Predsjednik:** Imamo još prijedlog po članu 10, stavak 2. koga se djelomično oslobađa od plaćanja komunalnog doprinosa. Ima li tu nekakvih promjena u odnosu na staru odluku?

**Marija Stažić**: Promjena nema, treba se samo odrediti postotak za hrvatske branitelje. Ne znam koliko je bilo prije?

**Zapisničar**: Šest mjeseci je bilo 10%, do dvanaest mjeseci je bilo 20%, a od dvanaest i više 30%. Tako je vrijedilo bez obzira na građevinu, je li nova ili već postojeća.

**Predsjednik:** U 2. Stavku,treba ispraviti daisto vrijedi i kod ozakonjenja zgrada i gradnje nove zgrade, znači da ih se djelomično oslobađa. U postotku kako je to bilo i do sada.

**Predsjednik:** Za industrijske objekte, nema razloga da mijenjamo, ukoliko bi netko gradio. Znači neka bude umanjenje za 50%.

**Zapisničar**: Isto je navedeno i za poljoprivredne objekte.

**Predsjednik:** I u 16 članku neka ostane isto 50%.

**Predsjednik**: Dajem ovu Odluku na usvajanje.

**Predsjednik**: Tko je ZA? Javnim glasovanjem, dizanjem ruku vijećnika, konstatiram jednoglasno.



**REPUBLIKA HRVATSKA**

**BRODSKO-POSAVSKA ŽUPANIJA**

Na temelju članka 78. «Zakona o komunalnom gospodarstvu» (“NN” br.68/18), - članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, i 36/09, 150/11,144/12,19/13,137/15 i 123/17), te članka 30. Statuta općine Sikirevci (“Službeni vjesnik Brodsko-posavske županije” br.01/18 ), Općinsko vijeće općine Sikirevci na svojoj 14. sjednici održanoj 04.02.2019.god., donosi :

**O D L U K U**

**O KOMUNALNOM DOPRINOSU**

**I.**

**OPĆE ODREDBE**

**Članak 1.**

Ovom odlukom određuju se:

- visina komunalnog doprinosa na području Općine Sikirevci,

- područja zona za plaćanje komunalnog doprinosa na području općine Sikirevci,

- jedinična vrijednost komunalnog doprinosa utvrđena po m3 građevine za pojedine zone,

- način i rokovi plaćanja komunalnog doprinosa,

- uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa.

**Članak 2.**

Komunalni doprinos je novčano javno davanje koje se plaća za korištenje komunalne infrastrukture na području općine Sikirevci i položajne pogodnosti građevinskog zemljišta u naselju prilikom građenja ili ozakonjenja građevine, ako Zakon o komunalnom gospodarstvu ne propisuje drugačije.

Komunalni doprinos je prihod proračuna Općine Sikirevci koji se koristi samo za financiranje građenja i održavanja komunalne infrastrukture.

**Članak 3.**

Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

**Članak 4.**

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u m³ s jediničnom vrijednošću komunalnog doprinosa u zoni u kojoj se zgrada gradi ili je izgrađena.

Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u m² s jediničnom vrijednošću komunalnog doprinosa u zoni u kojoj se građevina gradi ili je izgrađena.

Posebnim pravilnikom Ministar pobliže propisuje način utvrđivanja obujma i površine građevina u svrhu obračuna komunalnog doprinosa.

**Članak 5.**

Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu zgrade u odnosu na prijašnji obujam zgrade.

Ako je obujam zgrade koja se gradi manji ili jednak obujmu postojeće zgrade koja se uklanja ne plaća se komunalni doprinos, a o čemu nadležno tijelo donosi rješenje kojim se utvrđuje da ne postoji obveza plaćanja komunalnog doprinosa.

Odredbe ovoga članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

**II.**

**ZONA ZA PLAĆANJE KOMUNALNOG DOPRINOSA**

**Članak 6.**

Ovisno o pogodnosti položaja određenog područja i stupnju opremljenosti objektima i uređajima komunalne infrastrukture na području općine Sikirevci utvrđuje se 1 ( jedna ) zona u naselju Sikirevci i naselju Jaruge.

Utvrđuje se jedinična vrijednost komunalnog doprinosa po m3 građevine po vrsti uređaja komunalne infrastrukture i po I. Zoni, određena u kunama po prostornom metru ( km/ m3) građevine koja se gradi kako slijedi :

|  |  |
| --- | --- |
| **ZONA** | **PODRUČJE / NASELJA** |
| **I** | Područje Općine Sikirevci; naselje Sikirevci, naselje Jaruge |

Za naselja koja unutar svojih građevinskih područja temeljem prostornog plana nemaju razgraničene radno-gospodarske od ostalih zona, u slučajevima kada se radi o izgradnji građevina na prostorima koji imaju karakter radno-gospodarskih zona, Općinski načelnik može donijeti zaključak da se u tim slučajevima za obračun plaćanja komunalnog doprinosa primjeni jedinična vrijednost komunalnog doprinosa I. zone.

Odredba iz prethodnog stavka može se primjenjivati do donošenja odgovarajućih prostornih planova za pojedina naselja.

**III.**

**JEDINIČNA VRIJEDNOST KOMUNALNOG DOPRINOSA**

**Članak 7.**

( 1 )Utvrđuje se jedinična vrijednost komunalnog doprinosa na način kako slijedi:

|  |  |  |
| --- | --- | --- |
| **VRSTE GRAĐEVINA – IZGRADNJA NOVA** | **I** | **IZNOS KOMUNALNOG DOPRINOSA PO M3 U KN** |
| STAMBENE GRAĐEVINE (kn/m3) | 1. | 1 kn |
| POSLOVNE GRAĐEVINE (kn/m3) | 1. | 1kn |
| POMOĆNE GRAĐEVINE (kn/m3) | 1. | 1 kn |
| POLJOPRIVREDNE GRAĐEVINE (kn/m3) | 1. | 1 kn |

( 2 )Za nezakonito izgrađene zgrade za koje je pokrenut postupak za donošenje rješenja o izvedenom stanju jedinična vrijednost doprinosa po I. zoni iz članka 6. ove Odluke određuje se u kunama po m3 građevine i iznosi:

|  |  |  |
| --- | --- | --- |
| **VRSTA OBJEKTA – NEZAKONITO IZGRAĐENE GRAĐEVINE** | **ZONA** | **IZNOS KOMUNALNOG DOPRINOSA PO M3 U KN** |
| STAMBENI PROSTOR | 1. | 1 kn |
| POSLOVNI PROSTOR | 1. | 1 kn |

**IV.**

**NAČIN I ROKOVI PLAĆANJA KOMUNALNOG DOPRINOSA**

**Članak 8.**

Obveznik komunalnog doprinosa dužan je cjelokupni iznos komunalnog doprinosa platiti odjednom na poslovni račun Općine Sikirevci na temelju rješenja koje donosi Jedinstveni upravni odjel. Potvrdu o uplaćenom komunalnom doprinosu izdaje Jedinstveni upravni odjel Općine Sikirevci.

**V.**

**OSLOBAĐANJE OD PLAĆANJA KOMUNALNOG DOPRINOSA**

**Članak 9.**

Komunalni doprinos se ne plaća za građenje i ozakonjenje:

* komunalne infrastrukture i vatrogasnih domova
* vojnih građevina
* prometne, vodne, komunikacijske i elektroničke komunikacijske infrastrukture
* nadzemnih i podzemnih produktovoda i vodova
* sportskih i dječjih igrališta
* ograda, zidova i potpornih zidova
* parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine
* spomenika.

**Članak 10.**

( 1) Od plaćanja komunalnog doprinosa oslobađaju se u potpunosti:

* Općina Sikirevci,
* građevine koje služe za vatrogasnu djelatnost,

3. trgovačka društva i ustanove kojih je Općina Sikirevci osnivač ili većinski vlasnik u slučaju izgradnje građevina koje služe obavljanju povjerene im djelatnosti, a koje su u javnom interesu,

4. kada je investitor država ili jedinica lokalne (područne) samouprave koji grade objekte za javnu kulturnu djelatnost, muzeje, dječje vrtiće, bazene, objekte socijalne zaštite i zdravstva, doma za starije i nemoćne osobe,

5. kada je investitor država ili vjerska zajednica za objekte za humanitarno-karitativnu djelatnost,

( 2 ) Od plaćanja komunalnog doprinosa djelomično se oslobađaju:

1. kod ozakonjenja (legalizacije) zgrada i građenja novih zgrada oslobađaju se hrvatski branitelji koji su sudjelovali u ratu do :

* do 6 mjeseci……………. 10 %
* od 6 do 12 mjeseci…….. 20%
* od 12 i više mjeseci …….30 %

2. invalidi Domovinskog rata u postotku utvrđene invalidnosti, supružnici i djeca poginulih, umrlih i nestalih branitelja.

3. u visini od 50% obračunatog komunalnog doprinosa oslobađaju se pravne i fizičke osobe koje namjeravaju graditi proizvodno-industrijske objekte, objekte za uslužne djelatnosti i druge poslovne djelatnosti,

Obveznik plaćanja komunalnog doprinosa iz stavka 2. točka 1 i točka 2. ovog članka uz zahtjev stranke za djelomično oslobađanje mora podnijeti dokaz o invalidnosti (pravomoćno rješenje) ili potvrdu nadležnog Ureda za obranu o vremenu provedenom u Hrvatskoj vojsci.

**Članak 11.**

Privatni investitori mogu biti oslobođeni plaćanja komunalnog doprinosa kod izgradnje građevina koje su od javnog interesa. Općinsko vijeće donosi odluku na temelju prijedloga Općinskog načelnika.

**Članak 12.**

Općinsko vijeće može od plaćanja komunalnog doprinosa djelomično ili u potpunosti na osobni zahtjev osloboditi:

1. investitore gradnje poslovnih prostora za proizvodne djelatnosti u poljoprivredi, kao i investitore gradnje farmi za uzgoj stoke i peradi te farmi za intenzivnu poljoprivrednu proizvodnju u visini do najviše 50% do potpunog oslobađanja utvrđenog komunalnog doprinosa,

Da bi korisnik ostvario pravo ovog članka, potrebito je da podnese zahtjev za djelomično ili potpuno oslobađanje od plaćanja komunalnog doprinosa Općinskom vijeću Općine Sikirevci.

**Članak 13.**

U cilju poticanja poduzetništva i novog zapošljavanja Općinsko vijeće Općine Sikirevci može posebnom odlukom utvrditi i druge povoljnosti za djelomično ili potpuno oslobađanje od plaćanja komunalnog doprinosa pravnih ili fizičkih osoba.

**Članak 14.**

Obveze plaćanja komunalnog doprinosa oslobađaju se djelomično ili u potpunosti pravne i fizičke osobe koje to pravo ostvaruju na temelju i u smislu odredbi posebnih zakona kojima im je takovo pravo priznato.

**Članak 15.**

Obveznik plaćanja komunalnog doprinosa može koristiti samo jednu od mogućnosti, odnosno prava iz članka 12., 13. i 14. ove Odluke na umanjenje iznosa komunalnog doprinosa. Sredstva za slučaj potpunog ili djelomičnog oslobađanja od plaćanja komunalnog doprinosa namiriti će se iz ostalih prihoda općinskog proračuna koji nisu namjenski. Rješenje o oslobađanju od potpunog ili djelomičnog plaćanja komunalnog doprinosa donosi Jedinstveni upravni odjel na temelju odluke Općinskog vijeća.

**Članak 16.**

Smanjuje se iznos komunalnog doprinosa za 50% investitorima koji će zaposliti 10 ili više novih radnika na neodređeno vrijeme i to u roku od 6 mjeseci od dana dobivanja uporabne dozvole, o čemu moraju dostaviti dokaz, a ukoliko dokaz ne dostave obvezni su platiti komunalni doprinos u cijelosti.

Smanjuje se iznos komunalnog doprinosa za 50% investitorima koji dograđuju postojeće objekte u svrhu proširenja proizvodnje.

**VI.**

**RJEŠENJE O KOMUNALNOM DOPRINOSU**

**Članak 17.**

Rješenje o komunalnom doprinosu, temeljem ove Odluke donosi Jedinstveni upravni odjel Općine Sikirevci u postupku pokrenutom po službenoj dužnosti (u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema Zakonu o gradnji može graditi bez građevinske dozvole).

**Članak 18.**

Rješenje iz prethodnog članka ove Odluke sadrži:

- podatke o obvezniku komunalnog doprinosa,

- iznos sredstava komunalnog doprinosa koji je obveznik dužan platiti,

- obvezu, način i rokove plaćanja komunalnog doprinosa i

- prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa.

Rješenje o komunalnom doprinosu koje nema sadržaj propisan prethodnim stavkom ovog članka, ništavo je.

**Članak 19.**

Rješenje o komunalnom doprinosu donosi se i ovršava u postupku i na način propisan Općim poreznim zakonom, ako Zakonom o komunalnom gospodarstvu nije propisano drugačije.

Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka, može se izjaviti žalba o kojoj odlučuje upravno tijelo Brodsko-posavske županije nadležno za poslove komunalnog gospodarstva.

**Članak 20.**

Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja.

Iznimno od prethodnog stavka ovoga članka rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se je građevina te namjene počela koristiti ako se koristi bez uporabne dozvole.

**Izmjena ovršnog odnosno pravomoćnog rješenja o komunalnom doprinosu**

**Članak 21.**

Ako je izmijenjena građevinska dozvola, drugi akt za građenje ili glavni projekat, na način koji utječe na obračun komunalnog doprinosa, Jedinstveni upravni odjel Općine Sikirevci po službenoj dužnosti ili po zahtjevu obveznika komunalnog doprinosa ili investitora izmijeniti će ovršno, odnosno pravomoćno rješenje o komunalnom doprinosu.

Rješenjem o izmjeni Rješenja o komunalnom doprinosu iz prethodnog stavka ovog članka, obračunati će se komunalni doprinos prema izmjeni te odrediti plaćanje ili povrat razlike komunalnog doprinosa prema Odluci o komunalnom doprinosu, po kojoj je rješenje o komunalnom doprinosu doneseno.

Kod povrata iz prethodnog stavka ovog članka, obveznik, odnosno investitor nemaju pravo na kamatu.

**Poništenje ovršnog odnosno pravomoćnog rješenja o komunalnom doprinosu**

**Članak 22.**

Jedinstveni upravni odjel Općine Sikirevci poništiti će po zahtjevu obveznika komunalnog doprinosa ili investitora, ovršno, odnosno pravomoćno rješenje o komunalnom doprinosu, ako je građevinska dozvola, drugi akt za građenje oglašen ništavim ili je poništen bez zahtjeva ili suglasnosti investitora.

Rješenjem o poništenju Rješenja o komunalnom doprinosu iz prethodnog stavka ovog članka, odrediti će se i povrat komunalnog doprinosa u roku maksimalno do dvije godine od dana izvršnosti Rješenja o komunalnom doprinosu.

Kod povrata iz prethodnog stavka ovog članka, obveznik, odnosno investitor nemaju pravo na kamatu.

**Uračunavanje kao plaćenog, djela komunalnog doprinosa**

**Članak 23.**

Komunalni doprinos je plaćen za građenje građevine na temelju građevinske dozvole, odnosno drugog akta za građenje koji je prestao važiti jer građenje nije započeto ili koji je poništen na zahtjev ili uz suglasnost investitora, pa će s toga Jedinstveni upravni odjel Općine Sikirevci uračunati komunalni doprinos kao plaćeni dio komunalnog doprinosa na istom ili drugom zemljištu na području Općine Sikirevci, ako to zatraži obveznik komunalnog doprinosa ili investitor.

Obveznik komunalnog doprinosa, odnosno investitor nema pravo na kamatu za uplaćeni iznos, niti na kamatu za iznos koji se uračunava kao plaćeni dio komunalnog doprinosa koji se plaća za građenje na istom ili drugom zemljištu.

**VII.**

**PRIJELAZNE I ZAVRŠNE ODREDBE**

**Članak 24.**

Stupanjem na snagu ove Odluke prestaje važiti Odluka o komunalnom doprinosu Općine Sikirevci, Odluka o izmjeni i dopuni Odluke o komunalnom doprinosu (Službeni vjesnik Brodsko-posavske županije 12/11, 03/13).

**Članak 25.**

Ova Odluka objavit će se u „Službenom vjesniku Brodsko-posavske županije“ a stupa na snagu prvog dana od dana objave.

OPĆINSKO VIJEĆE

OPĆINE SIKIREVCI

KLASA: 021-05/19-02/1

URBROJ: 2178/26-02-19-1

Sikirevci, 04.veljače 2019.god.

PREDSJEDNIK

OPĆINSKOG VIJEĆA

OPĆINE SIKIREVCI

Josip Matić

**Predsjednik**: Predlažem da prijeđemo na slijedeću točku.

**3. Pitanja, prijedlozi, razno.**

**Načelnik**: Način naplaćivanja duga komunalne naknade i postotak plaćenosti. Razmišljao sam na koji način naplatiti taj dug, a da ne idemo odmah s ovrhom. Kad je bilo sufinanciranje udžbenika, dužnici koji su imali dug veći od 200,00 kn, nisu tu pomoć mogli ostvariti. Već tada mnogi su svoj dug riješili. Prema tome to će nam od sada i biti praksa. Što se tiče postotka plaćenosti, on se nije ni moglo znati do 31.12.2018. 75% je za mene solidan, jer će se sigurno postotak povećati kad krenu opomene.

Budući da smo u cijelosti otkupili doktorov stan, razmišljamo o prenamjeni za dječji vrtić. Dobra je vijest da nam taj prostor odgovara za 30-ero djece, što je meni mal broj. U planu je proširenje jednog dijela, gdje bi ostvarili prostor za još 16-ero djece. Smatram da bi tim proširenjem omogućili i susjednim selima dovoz djece. Danas smo dobili rješenje za energetsku obnovu zgrade, ambulante u Jarugama, radi se o iznosu od 250.000,00 kn, morat ćemo uložiti negdje oko 200.000,00 kn svojih sredstava. Puno je projekata prijavljeno, a rezultata još nemamo. Još bih izdvojio da je u izradi „Sikirevači vjesnik“, ne zna se još točan naziv, ali se radi o novinama, koje bi izlazile u 1. i 6. mjesecu. Cilj je uputiti i prisjetiti mještane na ono što se radilo, što djeluje u našoj općini i sl. Prvi broj će biti nešto opširniji jer obuhvaća veliki vremenski period. U zgradi gdje je pošta, radi se prenamjena, jer će se pošta preseliti u općinsku zgradu. Kod nas je glavna centrala pošte, međutim još nitko ništa ne rješava.

**Predsjednik**: Osvrnuo bi se na rad PZC-a, i njihovo planiranje pješačkog prijelaza kod škole. Po ucrtanome pješački prijelaz će cijelom svojom širinom biti mimo školske ćuprije. Možda će proširivati ćupriju,a možda će i vratiti pješački tamo gdje je bio? Budući da je Tomislav Nikolić prisutan, napominjem to da se pokuša realizirati. Još nešto, prilaz školi za istovar lož ulja, školski ulaz ovdje kod bivšeg učitelja Sesara stana, on je odvojen ogradom, ali to je školski ulaz za istovar, a koliko vidim nije predviđeno ivičnjacima da se to napravi, ali mi moramo imati ulaz za naftu. Nisam stručnjak, ali po onome što vidim i mogu zaključiti, mislim da to nije predviđeno. Još nešto, oborinske vode sa škole su skupljene u jednu cijev i išle su ispod školske ograde u kanal. Kanal je sada zacijevljen i na njemu će biti autobusno stajalište, a za odvod te vode nisam vidio da su napravili nekakvo rješenje. Volio bih da se još zna, da sam apsolutno za vrtić. Međutim prije nego li se išta počne, netko bilo to projektant ili bilo tko drugi, mora utvrditi, po državnom pedagoškom standardu predškolskog odgoja, zadovoljava li prenamijenjeni prostor i pregrađeni prostor tim uvjetima. Može se dogoditi u najgorem slučaju da napravimo i uložimo, pa dođe nadzor i utvrdi da takav prostor ne odgovara za vrtić. Slično iskustvo smo imali i sa DVD-om.

**Josip Lučić:** Rečeno je da se prema PZC-u urigira za pješački kod škole, a kad sam ja pitao za svjetlosnu signalizaciju, odnosno semafor, rečeno mi je da je to državna cesta i da se ne može. Kako sad to?

**Predsjednik**: Pa to i je državna cesta, ali ja tu ne mogu ništa urigirati.

**Tomislav Zovko**: Škola bi trebala poslati dopise PZC-u i Hrvatskim cestama, da se korigiraju nedostaci projekta. Općina s tim nema veze.

**Predsjednik**: Državna je cesta i znam da ne mogu ništa, ali od nekuda moram početi.

**Ivan Lovrić**: Bez obzira što je to državno, smatram da bi se trebali držati nekakvog reda.

**Načelnik**: Smatram da će se tako nekakve sitnice moći korigirati i da tu neće biti problema. I oni sami imaju problema u svom projektu, stalno su nekakve izmjene. Svaki nedostatak prije slanja dopisa treba točno provjeriti je li on stvarno takav, ali neke stvari se i ne mogu predvidjeti. Što se tiče prethodno spomenutog semafora, na tome se radi da se pokuša i to u sklopu progurati. Dovoljno nam je npr. pri asfaltiranju da nam dodatno produže asfaltiranje za 2 m i tu se već vidi naša ušteda. Prema tome gledamo na sve da se od tih radova u našu korist izvuče maksimum.

**Tomislav Zovko**: Što je sa ulicom Berava u Jarugam? Kanal je dobio uporabnu dozvolu. Budući da je obećano to sanirati, trebalo bi se to riješiti. Također i s ulicom Sikirevačkih branitelja se nema što čekati.

**Načelnik**: Čekam natječaj da mogu tu cestu kandidirati.

**Josip Lučić**: Napravljena im je nova staza, a oni idu cestom.

**Predsjednik**: Čisto da se zna, dio ceste dolje kod Grgića je razoren toliko da ljudi ne mogu izaći iz svojih kuća. Nije dobro napravljeno jer se pad vode slijeva u njihovo dvorište.

**Krunoslav Nikolić**: Ista je situacija i kod mene.

Predsjednik: Budući da je rasprava završila, završavam sjednicu u 20:00 H.

Zapisničar

Gordana Lešić

Predsjednik

Josip Matić,v.r.